**Keiji Fujiwara** (Bahasa Jepun: 藤原 啓治, Romaji: *Fujiwara Keiji*, 5 Oktober 1964 - 12 April 2020) adalah pelakon dan pelakon suara Jepun. Karya-karyanya yang paling terkenal ialah menyuarakan ayah Shinnosuke 'Shin Chan' Nohara, *Hiroshi Nohara* dalam siri anime yang sudah lama berjalan bertajuk *Crayon Shin-chan*, Maes Hughes dalam *Fullmetal Alchemist*, Holland dalam *Eureka Seven*, Axel dalam *Kingdom Hearts*, Leorio dalam *Hunter × Hunter*, Shiro Fujimoto dalam *Ao no Exorcist*, dan Esidisi dalam *JoJo's Bizarre Adventure: Battle Tendency*. Di bidang aksi langsung, beliau paling terkenal dengan melakonkan suara bahasa Jepun bagi watak Robert Downey Jr. sebagai Iron Man/Tony Stark.

Fujiwara mengasaskan syarikat pengurusan bakat dan produksi sendiri, Air Agency, pada tahun 2006. Beliau meninggal akibat dari kanser pada 12 April 2020.

Biografi
--------

Walaupun dia dilahirkan di Tokyo, dia menghabiskan sebagian besar masa kecilnya di Wilayah Iwate. Di sekolah menengah, dia mengendalikan vokal dalam kumpulan yang dibentuknya dengan rakannya Kotaro Furuichi, pemain gitar kumpulan rock di masa hadapan bernama *The Collectors*.

Sekitar umur 18, dia berpindah kembali ke Tokyo dengan sendiri dan menyertai sekolah lakonan Bungakuza. Dia menghabiskan tahun 1980-an membuat persembahan di beberapa kumpulan teater sambil melakukan pekerjaan yang pelik. Fujiwara diperkenalkan kepada agensi pelakon suara pertamanya, Ken Production, pada awal 1990-an. Anime TV pertama di mana dia muncul sebagai pelakon tetap adalah *Yokoyama Mitsuteru Sangokushi*, tetapi peranan besarnya sebagai Hiroshi Nohara di *Crayon Shin-chan* merupakan batu loncatan kepada kerjayanya.

Pada bulan November 2006, beliau meninggalkan Ken Production dan menubuhkan agensi sendiri, Air Agency. Selain pengurusan bakat, syarikat ini juga melancarkan CD drama dan *original situation* melalui anak syarikatnya Air Label, dan juga menghasilkan acara langsung. pada tahun 2010, Fujiwara juga membuat penampilan sebagai pengarah suara sendiri di *Kakkokawaii Sengen!*

Fujiwara adalah pensyarah tetap di Japan Newart College sejak 2008.

Pada bulan Ogos 2016, Air Agency mengumumkan bahawa beliau akan mengambil cuti bagi menjalani rawatan perubatan untuk penyakit yang tidak (dulunya) diketahui. Beliau secara rasmi menyambung aktiviti pekerjaan pada bulan Jun 2017. Fujiwara meninggal dunia akibat dari kanser pada 12 April 2020.

Rujukan
-------

1. ↑
2. ↑  "Profile" (dalam bahasa Jepun). Talent-Databank. Diarkibkan daripada yang asal pada 2017-04-16. Dicapai pada 5 September 2017.
3. 1 2 3  "Air Agency Corporate Information" (dalam bahasa Jepun). Air Agency. Dicapai pada 11 Februari 2018.
4. 1 2  "Pelakon Suara Bapa Shin-chan, Keiji Fujiwara Meninggal Dunia". Sinar. Dicapai pada 21 April 2020.
5. 1 2 3  *声優DO* rancangan radio, 6 November 2011
6. 1 2  *Febri* Majalah, November 2015
7. ↑  AGENCY, AIR. "AIR LABELとは - AIR LABEL". *airlabel.shop-pro.jp* (dalam bahasa Jepun). Dicapai pada 13 Mei 2018.
8. ↑  地獄のミサワ／集英社・カコカワ委員会. "スタッフ・キャスト | アニメ「カッコカワイイ宣言！」公式サイト". *kakokawa.com* (dalam bahasa Jepun). Dicapai pada 8 Mei 2018.
9. ↑  "講師紹介 | 日本芸術専門学校／【東京】俳優・ダンス・音楽・声優の道を目指すなら". *日本芸術専門学校／【東京】俳優・ダンス・音楽・声優の道を目指すなら* (dalam bahasa Jepun). Dicapai pada 13 Mei 2018.
10. ↑  "Shin-chan/Danganronpa 3 Voice Actor Keiji Fujiwara Takes Leave For Medical Treatment". *Anime News Network* (dalam bahasa Inggeris). Dicapai pada 7 Mei 2018.
11. ↑  "Voice Actor Keiji Fujiwara Plans Return to Work". *Anime News Network* (dalam bahasa Inggeris). Dicapai pada 7 Mei 2018.
12. ↑  "声優・藤原啓治さん死去　55歳　『クレヨンしんちゃん』野原ひろし役など" (dalam bahasa Jepun). Diarkibkan daripada yang asal pada 2020-04-16. Dicapai pada 16 April 2020.
13. ↑  "声優の藤原啓治さんが死去。". *ニコニコニュース* (dalam bahasa Jepun). Dicapai pada 16 April 2020.
14. ↑  Pineda, Rafael Antonio (16 April 2020). "Voice Actor Keiji Fujiwara Passes Away at 55 Due to Cancer". *Anime News Network* (dalam bahasa Inggeris).

Pautan luar
-----------

* Profil rasmi agensi (dalam bahasa Jepun)
* Keiji Fujiwara di Ensiklopedia Anime News Network

| Kawalan kewibawaan Sunting ini di Wikidata |
| --- |
| Umum | 
* VIAF
	+ 1
* WorldCat Identities
	+ 1

 |
| Perpustakaan negara | 
* Amerika Syarikat

 |
| Lain-lain | 
* MusicBrainz (artis)
* SUDOC (Perancis)
	+ 1

 |